b'\n_START_ARTICLE_\nKaposijev sarkom\n_START_SECTION_\nKlini\xc4\x8dni znaki\n_START_PARAGRAPH_\nPri Kaposijevem sarkomu se pojavijo rde\xc4\x8de, vijoli\xc4\x8dne, rjave ali \xc4\x8drne ko\xc5\xbene lezije v obliki bun\xc4\x8dic (\xc4\x8dvrste ko\xc5\xbene vzbrsti nad ravnjo ko\xc5\xbee)._NEWLINE_Lezije se nahajajo tudi v ustih, prebavnem traktu in dihalih. Hitrost rasti lezij je zelo razli\xc4\x8dna._NEWLINE_Lezije na ko\xc5\xbei se pojavi zlasti na spodnjih okon\xc4\x8dinah, obrazu, ustih in spolovilih. Lahko povzro\xc4\x8dajo razkroj ko\xc5\xbee. Spremlja jih oteklina zaradi lokalnega vnetja ali nastanka limfedema, ker tumor moti odtok mezge po mezgovnicah. Ko\xc5\xbene lezije mo\xc4\x8dno vplivajo tudi na psihosocialno stanje bolnika, saj so vidne navzven. Do nastanka lezij v ustih pride pri okoli 30\xc2\xa0% bolnikov; pojavijo se zlasti na trdem nebu in dlesnih. Gastrointestinalni trakt je prizadet zlasti pri bolnikih z aidsom ali s presajenimi organi. Ni nujno, da so prisotne tudi ko\xc5\xbene spremembe. V\xc4\x8dasih ne povzro\xc4\x8dajo nobenih simptomov, lahko pa pride zaradi njih do huj\xc5\xa1anja, navzee in bljuvanja, driske, krvavitev v prebavni trakt, zmanj\xc5\xa1ane absorpcije hrane, obstrukcije prebavnega trakta  Lezije v dihalih lahko povzro\xc4\x8dajo te\xc5\xbeave z dihanjem, vro\xc4\x8dino, ka\xc5\xa1elj, hemoptizo (izka\xc5\xa1ljevanje krvi) in bole\xc4\x8dine v prsih\n_START_SECTION_\nPatofiziologija in diagnoza\n_START_PARAGRAPH_\nKljub poimenovanju ne gre za pravi sarkom (tumor, ki vznikne iz mezodermalnih celic). Gre za rakavo obolenje limfati\xc4\x8dnega endotelija, pri katerem se tvorijo \xc5\xbeilni kanali, zapolnjeni s krvnimi celicami, kar daje tumorju videz modrice._NEWLINE_Kaposijev sarkom gradijo rakave celice podolgovate oblike. Tumor vsebuje nenormalno gosto in neenakomerno \xc5\xbeilje, ki prepu\xc5\xa1\xc4\x8da rde\xc4\x8de krvni\xc4\x8dke v okolno tkivo in mu daje temno obarvanje. Vnetje okoli tumorja lahko povzro\xc4\x8da oteklino in bole\xc4\x8dino._NEWLINE_Na diagnozo lahko posumimo \xc5\xbee na osnovi izgleda lezij, vendar gotovost nudita le biopsijska preiskava in mikroskopski pregled celic. Detekcija virusne beljakovine LANA v tumorskih celicah potrdi diagnozo.'